CELEX: 31981R2819
Language: el
Date: 1981-09-28 00:00:00
Title: Κανονισμός (EOK) αριθ. 2819/81 τού Συμβουλίου τής 28ης Σεπτεμβρίου 1981 περί προσωρινής αναστολής τών αυτόνομων δασμών τού Κοινού Δασμολογίου γιά ορισμένες έγχρωμες σωληνωτές καθοδικές λυχνίες τής διακρίσεως ex 85. 21 A V

Avis juridique important

|

31981R2819

Κανονισμός (EOK) αριθ. 2819/81 τού Συμβουλίου τής 28ης Σεπτεμβρίου 1981 περί προσωρινής αναστολής τών αυτόνομων δασμών τού Κοινού Δασμολογίου γιά ορισμένες έγχρωμες σωληνωτές καθοδικές λυχνίες τής διακρίσεως ex 85. 21 A V  

Επίσημη Εφημερίδα αριθ. L 277 της 01/10/1981 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 2819/81 ΤΟΥ ΣΥΜΒΟΥΛΙΟΥ  της 28ης Σεπτεμβρίου 1981  περί προσωρινής αναστολής των αυτόνομων δασμών του Κοινού Δασμολογίου για ορισμένες έγχρωμες σωληνωτές καθοδικές λυχνίες της διακρίσεως ex 85.21 A V  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη ιδρύσεως της Ευρωπαϊκής Οικονομικής Κοινότητος, και ιδίως το άρθρο 28,  Εκτιμώντας:  ότι προς το συμφέρον της Κοινότητος πρέπει να ανασταλούν ολικά οι δασμοί του Κοινού Δασμολογίου για ορισμένες έγχρωμες σωληνωτές καθοδικές λυχνίες της διακρίσεως ex 85.21 A V, ωστε να μειωθεί το κόστος παραγωγής και χρησιμοποιήσεως ορισμένων τύπων αεροναυτικού εξοπλισμού·  ότι, λαμβανομένων υπόψη των δυσκολιών που παρουσιάζει η ακριβής εκτίμηση στο άμεσο μέλλον και των εξελίξεων της οικονομικής καταστάσεως στον τομέα αυτόν, το ανασταλτικό αυτό μέτρο έχει μόνο προσωρινό χαρακτήρα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι αυτόνομοι δασμοί του Κοινού Δασμολογίου για τα προϊόντα που αναφέρονται παρακάτω αναστέλλονται ολικά από την ημερομηνία που αρχίζει να ισχύει ο κανονισμός αυτός έως τις 31 Δεκεμβρίου 1981:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // ex 85.21 A V  // Έγχρωμες σωληνωτές καθοδικές λυχνίες, με διάτρητο περίβλημα, τεχνολογίας «in line», στις οποίες οι εικόνες προβάλλονται σε οθόνη με ωφέλιμη επιφάνεια που δεν υπερβαίνει τα 165  x  165 mm και οι οποίες προορίζονται να χρησιμοποιηθούν σε ηλεκτρονικά όργανα αεροπλοΐας και για την προβολή σημάτων προειδοποιήσεως και συστημάτων (α)  //   //  (α) Ο έλεγχος της χρησιμοποιήσεως για τον ειδικό αυτόν προορισμό γίνεται κατ εφαρμογή των σχετικών κοινοτικών διατάξεων.  Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Σεπτεμβρίου 1981.  Για το Συμβούλιο  Ο Πρόεδρος  P. WALKER